
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО:
Одобряване на изменение на Актуализация на Подробен устройствен план – План за регулация и застрояване на ж.к.“Изгрев“, град Бургас 

УВАЖАЕМИ ОБЩИНСКИ СЪВЕТНИЦИ,


Проектът за „Актуализацията на ПУП-ПРЗ на ж.к.”Изгрев”, гр.Бургас е изготвен въз основа на одобрено задание за проектиране от Община Бургас и след проведена процедура по ЗОП е сключен договор 93-00-1304/1/17.06.2011г. Издадено е Решение № 93-00-1304/28.12.10г. на Зам. кмета на Община Бургас за изработването му. Обектът е включен в капиталова програма на община Бургас.


С разработката и в съответствие със заданието за проектиране се цели преструктуриране на територията, с обособяване на УПИ за жилищните структури в условията на комплексно застрояване или на УПИ за отделни жилищни блокове, обособяване на УПИ за възстановени и неурегулирани към момента на актуализация на плана поземлени имоти частна собственост, прецизиране на плана за улична регулация, с оглед съобразяване на трасетата с реализираните на терен обслужващи улици и необходимите габарити, създаване на условия и ред за паркиране, осигуряване на обществено обслужване и озеленяване на комплекса, обособяване на УПИ за обекти на публичната общинската собственост. 

Проектът има за задача  да отрази влезлите в сила през последните двадесет години частични изменения на ПРЗ. При обособяване на нови УПИ за ПИ - възстановени на бивши собственици съгласно заданието за проектиране се прилагат  условията на чл.16 от ЗУТ. От имотите се отнемат части за реализиране на обекти на публичната общинска собственост-улици,инфраструктура и озеленяване.   

С изменението на ПУП се обособяват УПИ за съществуващите жилищни блокове, а площите между сградите се устройват предимно като паркове и градини, места за паркиране и площадки за игра, при спазване изискванията на чл.22, ал.1 от ЗУТ, като се обособяват и УПИ за широко обществено ползване /публична общинска собственост/. 

С разработката се цели максимално запазване и доразвиване на системата от зелени площи в комплекса, запазване и доразвиване на уличната мрежа и предвиждане на нови места за паркиране, включително на подземно паркиране. 

За всяка зона /УПИ/ са посочени начинът на застрояване, максималната височина и етажност и устройствени показатели – плътност и интензивност на застрояване, плътност на усвояване и необходимата озеленена площ съобразно вида на зоната. Към плана са изготвени като неразделна част правила и нормативи за неговото прилагане, съобразно разположението, функцията на териториите и естетическите изисквания. 

В изпълнение на инвестиционните намерения  на общината за реализиране в комплекса на районен център, включително и на многофункционална спортна зала са обособени УПИ с конкретизирано отреждане за обществени дейности. 

С проекта е осигурена възможност за изграждане на велосипедни алеи, обвързани с основната велосипедна градска мрежа. Коректно са отразени спирките и трасетата на масовия градски транспорт, в съответствие с проекта за „Интегриран градски транспорт на Бургас“. 


Представеният проект за „Актуализация на ПУП-ПРЗ на ж.к.“Изгрев“, гр.Бургас“ е в обем и съдържание, съгласно изискванията на Наредба №8 за ОС на УП и заданието за проектиране. Проектът съдържа следните графични части: опорен план; опорно-сравнителен план; изменение на ПР; План за регулация; План за застрояване; схеми ВП; Водоснабдяване; Канализация; Електро; Слаботокова; Топлопроводи; Комуникационно-транспортна; Достъпна среда; Сметосъбиране; План схема на преместваемите сезонни и целогодишни обекти по чл.56 от ЗУТ за районен парк „Изгрев“; Паркоустройство и Благоустройство. Проектът е изготвен при спазване изискванията на чл.16 от ЗУТ за обособяване на УПИ за възстановените имоти, с обща единна редукцията от 15%. 

На проекта за „Актуализацията на ПУП-ПРЗ на ж.к.”Изгрев”, гр.Бургас е проведено обществено обсъждане на 15.10.2012г. по реда на чл.121, ал.1 от ЗУТ (отм. - ДВ. бр.82 от 26.10.2012г.), след което са постъпили 8бр. възражения и предложения.
На свое заседание, проведено на 14.11.12г, ЕСУТ е разгледал проект за „Актуализация на ПУП-ПРЗ на ж.к.“Изгрев“, гр.Бургас“, в едно с подадените възражения и предложения. С решение обективирано в протокол №36/14.11.12г ЕСУТ връща проекта на изпълнителя за коригиране и допълване, съгласно решенията, исканията и констатираните несъответствия. 


На свое заседание, проведено на 14.01.14г. е разгледан коригиран и преработен проект за „Актуализация на ПУП-ПРЗ на ж.к.“Изгрев“, гр.Бургас“. С решение обективирано в Протокол №1/14.012014г. ЕСУТ е разгледал проекта и е констатирал наличието на неотстранени забележки и препоръки. Дадени са указания за привеждането му в съответствие с изискванията
Съобщение за изработения проект за Актуализация на ПУП-ПРЗ е обнародвано в Държавен вестник бр.5/17.01.2014г. Видно от акт от 18.02.2014г., в законоустановения срок са постъпили 2бр. възражения и други 3бр. възражения са постъпили извън срока на обявяването. Всички постъпили възражения са разгледани на заседание на ЕСУТ, проведено на 28.05.2014г. и решенията по възраженията са отразени върху плана. Разработката е приета с решение обективирано в Протокол №13/28.05.2014г на ЕСУТ. 

За прилагане разпоредбата на чл.16 от ЗУТ са изготвени решения на комисията по чл.210 от ЗУТ. Решенията са съобщени на заинтересуваните собственици и са влезли в сила. Към преписката са приложени влезлите в сила решения на комисията по чл.210 от ЗУТ. 

Проектът е съгласуван със заинтересуваните ведомства и експлоатационните дружества.

За „Актуализация на ПУП-ПРЗ на ж.к.“Изгрев“, гр.Бургас“ е издадено Решение №БС-46-ЕО/04.11.2011г. на РИОСВ Бургас със становище да не извършва екологична оценка на плана. 

Проектът е изготвен в съответствие с предвижданията на ОУП на гр.Бургас и негово изменение одобрено с Решение №45-11/16.12.2014г. на Общински съвет Бургас, обнародвано в Държавен вестник бр.9/03.02.2015г.
Предвид гореизложеното, на основание чл.21, ал.1, т.11 от ЗМСМА, чл.129, ал.1, във връзка с чл.16 от ЗУТ, като взех предвид представените съгласувателни писма и становища, решение на ЕСУТ, взето с Протокол №13/28.05.2014г. и решенията на комисията по чл.210 от ЗУТ  предлагам Общински съвет Бургас да вземе следното:
Р Е Ш Е Н И Е

На основание чл.21, ал.1, т.11 от ЗМСМА, чл.129, ал.1, във връзка с чл.16 от ЗУТ, Общински съвет Бургас одобрява „Актуализация на ПУП-ПРЗ на ж.к.“Изгрев“, гр.Бургас“ – окончателен проект, ведно с правилата и нормите за неговото прилагане, съгласно приложената графична и текстова част. 
Приложения: договор 93-00-1304/1/17.06.2011г.;  Решение № 93-00-1304/28.12.10г. на Зам. кмета на Община Бургас; задание за проектиране; опорен план; опорно-сравнителен план; изменение на ПР; План за регулация; План за застрояване; схеми ВП; Водоснабдяване; Канализация; Електро; Слаботокова; Топлопроводи; Комуникационно-транспортна; Достъпна среда; Сметосъбиране; План схема на преместваемите сезонни и целогодишни обекти по чл.56 от ЗУТ; Паркоустройство и Благоустройство; протокол от проведено обществено обсъждане на 15.10.2012г; протокол №36/14.11.12г на ЕСУТ; Протокол №1/14.012014г. на ЕСУТ; акт за приключило обявяване на проекта от 18.02.2014г; Протокол №13/28.05.2014г. на ЕСУТ; решения на комисията по чл.210 от ЗУТ; Решение №БС-46-ЕО/04.11.2011г. на РИОСВ Бургас
ДИМИТЪР НИКОЛОВ

Кмет на Община Бургас
Съгласували:

Златина Георгиева

Директор на дирекция ПНО

арх. Веселина Илиева

Гл. архитект

Директор на дирекция УТ

Изготвил:

урб. Н. Цоцомански

Гл. експерт УП

